OpenLLM-France/wikimedia huggingface dataset:
# Iratxo-marrazo

Iratxo-marrazoa (Mitsukurina owstoni) ur gaziko arrain kartilaginosoa da, Mitsukurinidae familiakoa. Espezimenik handienak 6,2 metroko luzera dute. Arraroa den arren, Euskal Herriko uretan ere topatu daiteke. Fosil biziduntzat hartzen dute, 125 milioi urteko familian bizirik dagoen bakarra delako.

## Erreferentziak

* ↑ FishBase: Mitsukurina owstoni

## Kanpo estekak

* Datuak: Q499461
* Multimedia: Mitsukurina owstoni / Q499461
* Espezieak: Mitsukurina owstoni
# Iratxetako garaia

Iratxetako garaia Nafarroa Garaiko Orbaibar ibarreko Leotz udalerriko Iratxeta kontzejuan kokatutako garai bat da. San Esteban elizaren alboan eta pilotalekuko hormaren atzean dago.

## Historia

Originaltasun arkitektoniko handiko eraikin zibila da, eta erromanikoa baino lehenagoko antzinatasuna eman nahi izan zaio (IX. eta X. mendeak), nahiz eta eraikinaren arkaismoak ez duen eragozten data nahiko geroagokoa, XII. mende betekoa edo XIII. mende hasierakoa izatea. Azken mende honen erdialdean (1252), Iratxetan, parrokia-elizaz gain, erromesentzako ospitale bat eta komentu bat zeuden, komendadorea eta guzti, eta zortzi fraide, Jerusalemgo San Joanen zaldunen mandatuaren jabetzakoa, Leatxeko herrikoa, eta litekeena da hemen aipatzen den obra ere harena izatea. Bere helburuari dagokionez, Iratxetako parrokiako aletegi bezala duen zerbitzua XVII. mendetik gaur egunera arte dokumentatzen da.

## Eraikina

Eraikina duela gutxi zaharberritu dute. Tamaina txikikoa da, oinplano angeluzuzenekoa eta bi isurialdeko teilatua du. Harrizkoa da, eta aparailu txikia du, izkinetan izan ezik, horietan harlandua erabili baitzen errefortzu gisa. Goiko solairua eta solairu nagusia harrizko zolatarekin, molduratu gabeko plintoen gainean kokatutako pilareetan bermatuta dago, eta inposta moduko amaiera du; hortik abiatzen dira zirkuluerdi dobelatu eta giltzarririk gabeko arkuak, bi alde motzetan eta hiru alde luzeetan, antzeko proportziokoak, gehi barruko bi pilare, gainerakoekin lerrokatuta, zurezko estalkiaren euskarri gisa. Goiko solairura harrizko eskailera landatar batetik iristen da (zurez egindako eskailera zaharraren ordez). Eskailera horrek barrualdearekin komunikatzen du, aurrealde luzeenetako batean irekitako erdi-puntuko ate batetik.

## Erreferentziak

* Nafarroako Entziklopedia Handia | IRATXETA. (Noiz kontsultatua: 2022-02-01).

## Ikus gainera

* Euskal Herriko garaiak
* Nafarroako kultura ondasunak

## Kanpo estekak

* Datuak: Q43110676
* Multimedia: Hórreo Iracheta (Valdorba) / Q43110676
# Iratz Urkizu

Iratz Urkizu Gastañazpi (Orio, Gipuzkoa, 1996) euskal abeslaria eta musikaria da.

## Ibilbidea

Bide Batez trikiti taldean plazarik plaza aritu zen abesti ezagunen bertsioak kantatzen eta 2021ean bere abestiz osaturiko diskoa argitaratu du. Hainbat bertsolari eta olerkariren hitzak hartu (Kirmen Uribe, Itzea Urkizu, Xabier Sukia, Maddalen Arzallus, Aner Peritz eta abar) eta musikatu egin ditu. Grabatzerako orduan hainbat lagun izan ditu alboan. Ekainaren 18an egin zuen aurkezpen kontzertua Arraunetxen.

## Diskografia

* Iratz (2021, autoekoizpena)

## Erreferentziak

* ↑ «Iratz Urkizu lehen diskoa grabatzen ari da - Orio» Karkara.eus (Noiz kontsultatua: 2021-06-23).
* ↑ «Iratz Urkizu oriotarrak bere lehen diskoa aurkeztuko du gaur» El Diario Vasco 2021-06-17 (Noiz kontsultatua: 2021-06-23).
* ↑ SL, TAI GABE DIGITALA. (2021-06-16). «Iratz Urkizu: «Giltzapean izan ditudan kantuak hegan atera dira»» naiz: (Noiz kontsultatua: 2021-06-23).
* ↑ «Iratz Urkizuk estreinako kontzertua eman du Arraunetxen - Orio» Karkara.eus (Noiz kontsultatua: 2021-06-23).
* ↑ «Iratz» www.badok.eus (Noiz kontsultatua: 2021-06-23).

## Kanpo estekak

* Datuak: Q107329276
# Iratzar Fundazioa

Iratzar Fundazioa Sortuk antolatutako Fundazioa da. Bere helburua ikuspegi estrategikoa lantzea da.

## Helburuak

Bere helburu nagusia Euskal Herria aske, sozialista, independiente, euskaldun eta feminista lortzea da.

## Historia

Fundazioa 2014ko otsailaren 20an aurkeztu zuten. Floren Aoiz da Fundazioko zuzendaria.
2014ko abenduaren 29an, Neguko Unibertsitatea aurkeztu zuen fundazioak. Bertan Espainiako Estatuaren krisiaz, ezkerraz eta mugimendu askatzaileez eta Euskal Bideaz azterketa egingo zuten urtarrilean eta otsailean.

## Erreferentziak

* 1 2 «Iratzar Fundazioa, iraultza demokratikoa eta euskal estatuaren eraikuntza XXI. mendeko sozialismoaren bidean», Iratzar
* ↑ Enekoitz Telleria, «Iratzar fundazioa aurkeztuko du gaur Sortuk, «borroka ideologikoan eragiteko»», Berria, 2014-02-20
* ↑ «Iratzar Fundazioa nace para ser una brújula que ayude a marcar el rumbo de la izquierda abertzale», Naiz, 2014-02-20
* ↑ Hodei Iruretagoiena, «Neguko Unibertsitatea aurkeztu du Sorturen Iratzar fundazioak», Berria, 2014-12-29

## Kanpo estekak

* Datuak: Q20492075
# Jean Gabin Saria

Jean Gabin Saria (frantsesez: prix Jean-Gabin) Frantziako Kultura Ministerioak 1981ean sortutako saria izan zen, Frantziako eta frankofonia arloko zineman sortutako gizonezko aktore gazte baten lana saritzeko. Louis de Funèsek hala proposatuta, 1976an hildako Jean Gabin aktorearen omenez izendatu zuten.
2008an Patrick Dewaere Sariak ordezkatu zuen eta bere emakumezko baliokidea Romy Schneider Saria da.

## Saridunak

* 1981 : Thierry Lhermitte
* 1982 : Gérard Lanvin
* 1983 : Gérard Darmon
* 1984 : François Cluzet
* 1985 : Christophe Malavoy
* 1986 : Tchéky Karyo
* 1987 : Jean-Hugues Anglade
* 1988 : Thierry Frémont
* 1989 : Vincent Lindon
* 1990 : Lambert Wilson
* 1991 : Fabrice Luchini
* 1992 : Vincent Pérez
* 1993 : Olivier Martinez
* 1994 : Manuel Blanc
* 1995 : Mathieu Kassovitz
* 1996 : Guillaume Depardieu
* 1997 : Yvan Attal
* 1998 : Vincent Elbaz
* 1999 : Samuel Le Bihan
* 2000 : Guillaume Canet
* 2001 : José Garcia
* 2002 : Benoît Poelvoorde
* 2003 : Johnny Hallyday
* 2004 : Lorànt Deutsch
* 2005 : Clovis Cornillac
* 2006 : Jérémie Renier

## Kanpo estekak

* Datuak: Q2464209
# Jean Gachassin

Jean Gachassin, "Peter Pan" deitua (Banhèras de Bigòrra, 1941eko abenduaren 23a) frantziar errugbilari ohia da. Jokalari aldakorra izan zen, zabaltzaile, hegaleko, erdiko eta atzelari moduetan aritzen zena. Frantziako errugbi selekzioan 32 aldiz jolastu zuen eta 8 entsegu sartu zituen. Bost Nazioen Txapelketa hiru aldiz irabazi zuen (1961, 1967 eta Grand Slama 1968an). FC Lourdes taldearekin Frantziako Txapelketa irabazi zuen 1968an. Stade bagnérais taldean ere jolastu zuen. Ondoren, Frantziako Tenis Federazioko presidentea izan zen 2009 eta 2017 bitartean.

## Lanak

* Le rugby est une fête, éd. Solar, 1969
* Lux, Dourthe, Maso, Trillo, Carré d'as du rugby, éd. Solar, 1970
* Le Rugby des villages, éd. Les éditeurs français réunis, 1974
* Jean Gachassin. Jeux, sets et matchs - entretiens avec Christophe Penot, éd. Cristel, novembre 2017
* Datuak: Q3172178
* Multimedia: Jean Gachassin / Q3172178
# Jean Genet

Jean Genet (Paris, 1910eko abenduaren 19a - Paris, 1986ko apirilaren 15a) frantziar idazle eta antzerkigilea izan zen. Olerkiak, eleberriak eta antzerki-lanak idatzi zituen.

## Bizitza

Prostituta baten semea zen. Amak abandonaturik, umezurztegi eta adin txikikoentzako zentroetan hezi zen. Hamar urte zituela, lapurreta bat leporatu zioten; gertakari hark bere bizitza osoa markatu zuen. Sarritan sartu zuten kartzelan, eta gaiztakeria izan zuen bere irizpide etiko eta estetikoa. 1930eko hamarkadan, eskale, lapur eta droga-trafikatzaile ibili zen Europan. Bere lehenengo eleberriak giro horri buruzkoak dira. Espetxean idatzi zituen Chant secret poemak (1945), Notre-Dame des Fleurs (1946) eta Miracle de la rose (1947) kartzelako mundua samurtasunez goraipatzen dituen eleberriak. Ondoren, antzerki-lanak idatzen hasi zen, non gizakiaren nortasuna eta bizitzan jokatzen diren rolak landu zituen, absurduaren antzerkiaren korrontearen barnean, baina gorrotoaren antzerkia deitu izan den estilo pertsonalaz. Gizartearen kontra doazen balioen apologia azaltzen da lan horietan.
1968ko Maiatzetik aurrera, hein handi batean, polikoki ekintzaile nagusi batean bilakatu zen. Daniel Cohn-Benditekin, esaterako, Frantziako etorkinen bizi baldintza kaxkarrak salatuz, edota Argelian frantziarrek egindako sarraskien kontrako aldarrikapenak eginez, Foucault edo Sartre bezalako intelektualekin bat. 1970an Pantera Beltza Alderdiarengandik gonbidatua izan zen EEBBetara, eta haien liderra zen Huey Newton pantera beltzaren epaiketa eta beste gaien inguruan artikuluak idatzi zituen. Era horretan, Angela Davis eta George Jacksonen aldeko aldarrikapen eta kanpainetan hartu zuen parte. Ondoren, ere, Palestinako errefuxiatu zelaietara bidaiatu zuen, Yasser Arafatekin hitzordua izanik. Gainera, besteak beste, RAFeko Andreas Baader eta Ulrike Meinhof militanteen aldeko elkartasun idatziak egin zituen, Le Mondek argitaratutako "Violence et brutalité" (1977) kasu.
Oro har, pariak, emagalduak, lapurrak, baztertuak oro har, ditu pertsonaia nagusiak. Idazlan hauek joko bikoitzak dituzte oinarrian, liturgiako ospakizunei jarraitzen dietela: Les Bonnes (1947), Le Balcon (1956), Les Nègres (1958) eta Les paravents (1966).
Journal du voleur (1949) obra autobiografikoan argitu zituen J. Genetek bere asmoak zehaztasunik handienaz.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2012/1/9 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q184622
* Multimedia: Jean Genet / Q184622
# Jean Giono

Jean Giono (Manosque, 1895eko martxoaren 30a - ibidem, 1970eko urriaren 8a edo 9a) frantses idazlea izan zen. Gerrako esperientziak Le grand troupeau (1931) eleberri naturalista idaztera eraman zuen era tragiko batean, eta gerraren kontrako jarrera hartzera geroagoko Refus d´obéissance (1937) izenekoan. Bere lanetan paisaia eta lurrarekiko lilura berezia agertzen ditu, gizarte modernoaren azaleko balioen kontra. Errealista eta bortitza izaki, bere estilo bat bilatu zuen, barrokoaren hurbilekoa. Bigarren Mundu Gerraren ondoren kartzelan egon zen Vichyko gobernuari laguntzeagatik. Beste lan batzuk: Triomphe de la vie (1941), Un roi sans divertissement (1947), Noé (1947), Le hussard sur le toit (1951).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q177411
* Multimedia: Jean Giono / Q177411
# Jean Gimpel

Jean Gimpel (Frantzia, 1918ko urriaren 10a - Londres, Ingalaterra, 1996ko ekainaren 15a) frantses historialaria izan zen.

## Biografia

Aita artelanen salerosle handia zuen, eta haren eskutik zaletu zen artearekin eta bildumak egiteko zaletasunarekin. Hain zuzen ere, Jean Gimpel izan da munduko pintura abstraktuaren lehenengo bildumazaleetako bat eta nagusietakoa.
Baina artearen historiaz gainera, Erdi Aroa izan zuen aztergai. Frantziako ikertzaile nagusietakoa izan zen Erdi Aroaren alorrean, asmakizun teknikoei dagokien alorrean batez ere. Horrela, Erdi Aroari buruzko garrantzi handiko bi liburu eman zituen argitara Gimpelek: "Erdi Aroko industria iraultza" (1975), zeinetan adierazi baitzuen industria iraultzaren jatorria Erdi Aroan dagoela, eta '"Katedral eraikitzaileak", behin baino gehiagotan argitaratuak biak. Baina Gimpelen obrarik ospetsuena 1968. urtean argitara emandako "Artista, artearen erlijioa eta ekonomia kapitalista" liburu polemiko eta berrizalea izan zen; liburu horretan arte eta artista hitzen ulerkeran XVIII. mendeaz gero gertatu diren aldaketak aztertu zituen Gimpelek, artea lanbide izatetik espirituaren bokazio izatera nola igaro den azaldu zuen, eta orobat azaldu zuen nola sortu zen berak "Artearen erlijioa" deitu zuen fenomenoa.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1685550
# Jean Froissart

Jean Froissart (Valenciennes, c. 1337 - Chimay, c. 1405) frantses kronikagile, olerkari eta eleberrigilea izan zen. Ingalaterra, Eskozia, Akitania eta Italian egin zituen ikerketei esker (1370-1400) lau kronika liburu idatzi zituen.

## Lanak

* Chroniques
* L’Horloge amoureux
* Méliador

## Erreferentziak

* ↑ Lur entziklopedietatik hartua.
* Datuak: Q315000
* Multimedia: Jean Froissart / Q315000
# Jean Gabin

Jean Gabin (jaiotza-izena: Jean Alexis Moncorgé; Paris, 1904ko maiatzaren 17a - Neuilly-sur-Seine, 1976ko azaroaren 15a) frantses zinema-antzezlea izan zen. Folies Bergère antzokian hasi zen lanean. Geroago, opereta-kantaria izan zen. 1930. urteaz geroztik, berrehundik gora filmetan parte hartu zuen, klasiko batzuetan, besteak beste (Pépé le Moko, 1935; Quai des Brumes, 1938). Zuzendari ezagun askorekin lan egin zuen, Duvivier, Renoir, Carné eta abarrekin.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q23842
* Multimedia: Jean Gabin / Q23842
# Jean Garnier Orratza

Jean Garnier Orratza, Pirinioetako hirumilako mendi bat da, 3.025 metroko garaiera du. Espainiako Aragoi autonomia erkidegoko Ribagorza eskualdea eta Frantziako Garona Garaia departamenduan dago.

## Ikus gainera

* Pirinioetako hirumilakoen zerrenda

## Kanpo estekak

* Datuak: Q11904363
# Jean Gaston Darboux

Jean Gaston Darboux (Nimes, 1842ko abuztuaren 14a - Paris, 1917ko otsailaren 23a) matematikari frantsesa izan zen. Parisko zientzia fakultateko irakasle hautatu zuten 1881. urtean eta dekano zortzi urte geroago. Aljebra kurbari eta azalerari buruzko lanez gainera, kalkulu infinitesimalaren aplikazio geometrikoari buruzkoak eman zituen argitara. Obra nagusia: Leçons sur la théorie générale des surfaces (Gainazalen teoria nagusiari buruzko ikasgaiak, 1887-1896).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q164784
* Multimedia: Gaston Darboux / Q164784
# Honshu

Honshu (japonieraz 本州 "estatu nagusia" entzun) Japoniako lau uharte nagusietan handiena da. Hokkaidoren hegoaldean dago, Tsugaruko itsasarteak bereizia; eta Shikokuren iparraldean eta Kyushuren ipar-ekialdean, Kanmon itsasarteak bereizia. Munduko uharterik handienetan zazpigarrena da, eta Javaren ostean biztanle gehien duen bigarrena. Zazpi eskualdetan eta 34 prefekturatan dago banatua.
98.352.000 biztanle zituen 1990an, batez ere lautadetan. Populazio horren % 25 Tokyoko eskualdean bizi da (Yokohama, Kawasaki, Saitama eta Chiba hiriak biltzen dituen eskualdea). Kyoto, Osaka, Nagoya, Kobe, Hiroshima eta Sendai hiriak ere Honshu uhartean daude.

## Geografia

Japoniako itsasoa du mendebalean eta Ozeano Barea ekialdean. Tsugaruko itsasarteak bereizten du Hokkaido uhartetik iparraldean, eta hego-ekialdean, berriz, Shimonoseki itsasarteak Kyushutik. Honshuko hegoaldean Shikoku uhartea dago, eta bien artean Japoniako barne itsasoa.
1.300 kilometro luze da, 50etik 230era bitartean zabal, guztira 230.500 km$^2$ko azalerarekin, hau da, Japoniaren % 60. Britania Handia baino handiagoa da. Guztira 5.450 km ditu kostaldeak.
Uharte menditsua da, 3.000 metro inguru garai diren bi mendilerro ditu erdialdean (gailurrik gorena: Fujiyama sumendia, 3.776 m). Sumendi lurraldea da, eta sarri izaten dira lurrikarak. Latitudeak (Oya-shio itsaslaster hotzaren eragina iparrean, eta Kuro-shio beroarena hegoan) eta garaierak klima desberdinak eragiten dituzte bertan.
Ibaiek malda larriak iragaten dituzte, eta indar handiz eta zuzen jaisten dira. Haietatik garrantzitsuenak: Tone (400 km) eta Kitakami, Ozeano Barera doazenak, eta Shinano, Japoniako itsasora doana.
Aintzira ugari dago; haien artean, Biwa, Japoniako handiena (674km$^2$). Japoniako uharteen artean biztanle-dentsitate handienekoa bada ere (380 biztanle/km$^2$), oihan asko daude.

## Ekonomia

Nekazaritzari dagokionez, arroza da laborerik garrantzitsuena; harekin batera, garia, zitrikoak, sagarra, tea, soia, kotoia, eta abar. Iparraldean, behi eta zaldi azienda hazten da. Japoniak azken urteotan izan duen industria hazkunde miragarriak Honshu izan du gune nagusia. Ondorioz, bertako hiri inguruak nolanahi hazi dira, eta eraikuntza erraldoiz osaturiko halako nahas-mahas handi baten itxura dute. Hala, Tokio eta Yokohama barne, 900 km luze den Kanto izeneko megalopoliak Japoniako biztanleen laurdena hartzen du. Bigarren multzoa Kioto, Osaka eta Kobe hiriek osatzen dutena da (12 milioi biztanle). Hirugarren multzo nagusia Nagoya hiriaren ingurukoa da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. (2012-06-29). 171. araua: Asiako toponimia. (Noiz kontsultatua: 2013-02-10).

## Ikus, gainera

* Hokkaido
* Kyushu
* Shikoku
* Ryukyu

## Kanpo estekak

* Datuak: Q13989
* Multimedia: Honshu / Q13989
# Honoré Charles Reille

Honoré Charles Michel Joseph (Antibes, 1775eko irailaren 1a - Paris, 1860ko martxoaren 4a), Reilleko kondea, frantziar jenerala izan zen. Iraultzan eta Napoleondar Gerretan aritu zen. Azken gerrate horren garaian, Frantziako Inperioaren mende zegoen Nafarroako Gobernuko burua izan zen Georges Joseph Dufour ordezkatuz. Friedlandeko guduan Napoleonen zelai-laguntzailea izan zen. 1813an Portugalgo armadaren buruzagitza zuen eta Gasteizko guduan menderatua izan zen.
Ehun Egunetan berriro itzuli zuen armadara baina Napoleonen porrotaren ondoren atxilotu zuten. 1819an pare eta 1847an Frantziako mariskal izendatu zuten.

## Erreferentziak

* ↑ aberriberri.com
* ↑ (Frantsesez) Mullié, Charles. (1852). Honoré Charles Reille. in: Biographie des célébrités militaires des armées de terre et de mer de 1789 à 1850. Poignavant et Compagnie.
* Datuak: Q281781
* Multimedia: Honoré Charles Reille / Q281781
# Honour Moderations

Honour Moderations (edo Mods) Oxfordeko Unibertsitateko azterketa multzo bat dira, gradu-ikastaro batzuen lehen zatiaren amaieran (adibidez, Greats edo Literae Humanores).
Honour Moderationetarako hautagaiek klase saritua dute (horregatik dira ohoreak). Hala ere, horrek ez du azken maila arte balio. Beste kurtso batzuetan, Prelimins (i.e., atariko azterketak) lehen azterketa multzoa da, baina ez dute horretarako inolako eskolarik esleituta. Lehen azterketa horiei «First Public Examinations» (Lehen azterketa publikoak) deitzen zaie. Lehen Azterketa Publikoak igaro ondoren, ikasleek 'Bigarren Azterketa Publikoak' egiteko ikastaroa hartzen dute. Normalean, azken azterketak dira. Finalak Oxfordeko lehen mailako kurtso guztien amaieran egiten dira, arteari buruzko gaiak lantzeko, eta bigarren, hirugarren eta, bidezkoa bada, laugarren urteko azterketetan bana daitezke zientzia-gai batzuetarako.
Klasikoetako Honour Moderations-ei munduko azterketa zailenetako batzuk deitu izan zaie. Hala ere, azken urteetan, gaia aldatu egin da, latinezko nahiz grekozko hizkuntzetan gaitasuna beharrezkoa ez izateko, eta azterketako artikulu-kopurua murriztu da, eta amaitzeko baimendutako denbora luzatu egin da.

## Erreferentziak

* ↑ Special Regulations for the Honour School of Literae Humaniores, University of Oxford, UK.
* ↑ Regulations for the Honour Moderations in Classics, University of Oxford, UK.
* ↑ Mount, Harry. (4 October 1999). «A few things pointy-heads should know» New Statesman.
* ↑ Pyper, Lottie. (21 February 2013). Classics Mods become less intense. Cherwell.org.
# Honoya Shoji

Honoya Shoji (japonieraz: 庄司 朋乃也, 1997ko urriaren 8a - ) Japoniako futbolaria da.
Hainbat futbol taldetan jokatu du, esaterako Cerezo Osaka.

## Kanpo estekak

* (Japonieraz) J.League Data Site
* Datuak: Q23954103
# Honrubia

Honrubia Cuencako udalerria da, La Mancha de Cuenca eskualdean dagoena.
2009ko urtarrilaren 1eko erroldaren arabera 1.780 biztanle zituen.

## Ikus, gainera

* Cuencako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q574076
* Multimedia: Honrubia / Q574076
# Honrubia de la Cuesta

Honrubia de la Cuesta Segoviako udalerria da, Sepúlveda eskualdean dagoena.
2009ko urtarrilaren 1eko erroldaren arabera 861 biztanle zituen.

## Ikus, gainera

* Segoviako udalerrien zerrenda

## Kanpo estekak

* Datuak: Q1906382
* Multimedia: Honrubia de la Cuesta / Q1906382
# ISO 639-2

ISO 639-2 hizkuntza eta hizkuntza familia bakoitzari hiru hizkiko kodea (Alfa-3 kodea) esleitzen dion ISO 639 arauaren bigarren zatia da. 565 hizkuntza-kode jasotzen ditu azken bertsioak.
Adibidez, euskararen Alfa-2 kodea eu da, eta Alfa-3 kodea eus.
Zenbait hizkuntzek bi kode dituzte, bata bibliografikoa (ISO 639-2/B), hizkuntzaren ingelesezko izenetik eratorria eta bestea terminologikoa (ISO 639-2/T), hizkuntzaren jatorrizko izenetik, autoglotonimotik eratorria. Hau liburuak sailkatzeko MARC 21 arauarekin nolabaiteko bateragarritasuna lortzeko da.
Gainera, badaude zenbait kode berezi, hizkuntza ugaridun kasuetarako, zehaztu gabeko hizkuntzentzat, etab.

## Kanpo estekak

* (Ingelesez) ISO 639-2/RAren webgunea
* Datuak: Q721667

## Ikus gainera

* ISO 639
* ISO 639-1
* ISO 639-3
* ISO 639-4
* ISO 639-5
* ISO 639-6

## Erreferentziak

* ↑ (Ingelesez) (php) ISO - 639-2 munduko hizkuntzen izenak ingelesez eta frantsesez + Alfa-3 kodeak. (Noiz kontsultatua: 2017-08-21).
# ISO 639-3

ISO 639-3 ISO 639 arauen hirugarren zatia da. Hizkuntzentzat eta hizkuntza familientzat kodeak ematen dituen arau estandarretako bat. Munduko hizkuntza guztien eta hizkuntza familia guztien zerrenda osoa eta ahalik eta estandarrena egiteko asmoarekin sortu zen.
ISO 639 kodearen bertsio guztietan, beste ISO kode batzuetan bezala, Alfa-2 kodea erabiltzen da, bi letra esleitzen zaio hizkuntza bakoitzari. Hizkuntzen estaldura ulergarri batentzako Alfa-3 kodea ere badute, 3 letra esleitzen zaio hizkuntza bakoitzari. Esate baterako, euskararen Alfa-2 kodea eu da eta Alfa-3 kodea eus da.

## Lokalizazioa

Badabil software librearen aldeko euskal komunitateko kiderik ISO 639-3 hau euskaratzeko ahaleginetan. Horretarako, munduko hizkuntzak euskaraz emateko aholkuei jarraitzeko asmoa dago.
7707 kate zeuden euskaratzeko ISO 639-3 hasierako bertsioan; ISO 639-3-3.48 bertsioan, 9232 kate (2013ko azaroan) eta ISO 639-3-3.50 bertsioan, berriro ere 7707 kate (2014ko urtarrilean).
2017. urtean ISO-639-3.65 eredua dago oraindik ere euskaratzeko.

## Ikus gainera

* ISO 639.
* ISO 639-2.
* ISO 639-5.
* ISO 639-6.

## Erreferentziak

* ↑ http://www.ueu.eus/download/artikulua/2_uranga.pdf Belen Uranga, Patxi Juaristi, Itziar Idiazabal, Andoni Barreña eta Estibalitz Amorrortu. UNESCOko Munduko hizkuntzei buruzko txosteneko batzorde teknikoko kideak. "Munduko hizkuntzen izenak euskaraz". UZTARO, 54 - 2005, 29 - 59
* ↑ (Ingelesez) (HTML) ISO 639-3.65. (Noiz kontsultatua: 2017-08-21).

## Kanpo estekak

* Datuak: Q845956